Imnuda yettarran lmendad-nsen ɣer yinaw n tlawin, ferrnen ad gen tizrawin ɣef wayen i urant tlawin s timmad-nsent, mačči ɣer wayen uran fell-asent yirgazen, d imexḍa yimnuda i yettnadin deg tirawt n yirgazen ɣef yinaw n tlawin. Daɣ-netta, deg tezrawt-aginneɣ, d anect-agi iɣer ara nerr lmendad-nneɣ, d inaw n tlawin deg tirawt n yirgazen, ad nwali ma yella yessaweḍ urgaz ad d-isenṭeq tameṭṭut am wakken d nettat s timmad-is i iheddṛen neɣ ala.